মুক্তি পেল চেক ইন চেক আউটের প্রথম গান!

কলকাতা: বাংলা নববর্ষে মুক্তি পেতে চলেছে বাংলা ছবি চেক ইন চেক আউট। ইতিমধ্যে প্রকাশ্যে এসেছে ছবিটি টিজার। এবার মুক্তি পেল ইশা সাহা (Ishaa Saha) এবং রাতুল শংকর (Ratul Shankar) অভিনীত ছবি চেক ইন চেক আউটের প্রথম গান বহু দূরে (Check In Cheque Out First Song)। ২৬ মার্চ টপ ক্যাট সিসিউতে আয়োজিত অনুষ্ঠানে উপস্থিত ছিলেন সিনেমার কুশীলবরা। সত্রাজিৎ সেন পরিচালিত ছবি চেক ইন চেক আউটে প্রথমবার বিখ্যাত সুরকার জুটি সালিম সুলেমান এর মিউজিক লেভেল এর সঙ্গে বাংলা সিনেমার সুরের মেলবন্ধন ঘটল। তাঁদের লেবেল মার্চেন্ট রেকর্ডসের মাধ্যমেই মুক্তি পেল এই গানটি।

বহু দূরে গানটি কম্পোজ করেছেন সায়ন। বহু দূরে গানটি গেয়েছেন আদিত্য কালবে এবং মালিনী বন্দ্যোপাধ্যায়। গানে উঠে এসেছে সম্পর্কের টানাপোড়েন, রাগ, অভিমান, ফেলে আসা কথা। আগামী ১৮ এপ্রিল মুক্তি পাবে এই ছবি। ছবিতে দেখা যাবে অভিনেত্রী ইশা সাহাকে। এই ছবিতে ইশা এবং রাতুল ছাড়াও থাকবেন আরিয়ান ভৌমিক, অনুরাধা মুখোপাধ্যায়, চান্দ্রেয়ী ঘোষ, প্রমুখ।

আরও পড়ুন:আসছে কৃষ ৪, পরিচালক হিসেবে আত্মপ্রকাশ হৃত্বিকের!

বহু দূরে গানটি প্রসঙ্গে ছবির পরিচালক সত্রাজিৎ সেন জানিয়েছেন,বহু দূরে গানটি অসাধারণ গেয়েছেন আদিত্য এবং মালিনী। গানটির মধ্যে একটা দূরত্ব, একটা চলে যাওয়ার দুঃখ আছে. আমার সব ছবিতেই আমি নতুন প্রতিভাদের নিয়ে কাজ করতে পছন্দ করি । চেক ইন চেক আউট এও অনেক নতুন শিল্পীদের মুখ দেখা যাবে। আশা করছি আমাদের দর্শকদের মনে জায়গা করে নেবে এই গান। টেকনো ইন্ডিয়া গ্রূপের কর্ণধার মেঘদূত রায়চৌধুরী জানান, “এই চেক ইন চেক আউট এর মাধ্যমে আমার প্রযোজক এবং অভিনেতা হিসেবে আত্মপ্রকাশ হতে চলেছে। অভিজ্ঞতা বলতে আমি সবকিছুই নতুন করে শেখার চেষ্টা করেছি। পাশে পেয়েছি সত্রাজিৎ সেনের মতো একজন গুণী মানুষকে। এই ছবি আমাদের প্রিয় শহর কলকাতা র আতিথিয়তা নিয়ে একটি গল্প। আশা করি মানুষের ভালোবাসা।

অন্য খবর দেখুন